Өнегелі іс

 Бүгінгі таңда мемлекетіміз және қоғам ұстаздердан баланың дені сау, шығармашылығы мол, саналы ойлай білетін, ұстанымдары айқын,өзіндік ойы бар,қоршаған ортаға қатысты мәселеде шешімдер қабылдай алатын, әлеуметтік үлкен өмірге дайын тұлға тәрбиелеуді талап етеді.

 Жоғарыда айтылғандай тәрбие сапасын және болашақ ұрпақтың білімін көтеру ұстаздар мен ата-аналар алдына қойылған маңызды міндет. Ал мектепке дейінгі мекемеде берілетін тәрбиенің орны орасан зор. Осыған байланысты менің қозғап отырған тақырыбым- баланың зерттеушілік эксперименттік іс-әрекеті.Танымдық зерттеушілік іс-әрекет ерекшелігі бала белгілі объектіні немесе затты практикалық тұрғыда қарап, оның қасиетімен танысып, маңызын ашады. Эспериментік тәжірибе баланың зейінін дамытып, өз бетінше жұмыс атқаруын, әлемді танып білу құштарлығын оятып, мақсатты түрде белгілі бір нәтижеге интелектуалды тұрғыда жетуді қарастырады.Баланың өз қолымен жасаған эксперименттік іс-әрекет, оған керемет қуаныш сыйлап және өзіне деген құрмет сезімін оятады.

 «Неге?» «Қалай?» «Ол не?» деген сұрақтар кішкентай баланы көп мазалайды. Танымдылық белсенділікті дамыту және қызықты эксперимент өткізуге балабақша жағдайында әр топта тәжірибе орталығының болуы және қажетті құралдармен қамтамасыз етілген жөн. Баланың табиғи зертеу мүддесінің жойылмауына, үй жағдайында ересектер, яғни ата-ана,аға-әпке и, ата-әжелерде назар салып балаға барынша жағдай жасауы қажет. Зерттеушілік эксперименттік тәжірибе жұмысын ұйымдастырудың негізгі қағидаларының бірі, баланың зерттеу объектісі: бала өміріне және денсаулығына қауіпсіз: баланың жұмыс істеуіне қолайлы болуы.

 Арнайы зерттеу жасауға арналған материалдар баланың жас ерекшелігін ескере отырып үнемі жаңартып отырған жөн. Бүлдіршіндердің өмірді танып білуге деген ең алғашқы ұмтылыстарын бала-бақша тәрбиешілерінің алдындағы парызы.

 А. Шамшабекова, тәрбиеші,

 №27 балабақша.Павлодар қ.